Diari Oficial de la Generalitat Valenciana


Sumari del DOGV 6263, del 10-05-2010 (2010/5196)

ORDE 33/2010, de 3 de maig, de la Conselleria d'Educació, per la qual es convoca concurs públic per a atorgar beques de formació en assistència tècnica de gestió, i en tècniques biblioteconòmiques, documentals i arxivístiques de fons documentals didàctics per a centres que impartixen el mòdul professional experimental de nivell III de Biblioteconomia, Arxivística i Documentació a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6263

Data del DOGV
:   10-05-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/5196


Data del document
:   03-05-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 33/2010, de 3 de maig, de la Conselleria d'Educació, per la qual es convoca concurs públic per a atorgar beques de formació en assistència tècnica de gestió, i en tècniques biblioteconòmiques, documentals i arxivístiques de fons documentals didàctics per a centres que impartixen el mòdul professional experimental de nivell III de Biblioteconomia, Arxivística i Documentació a la Comunitat Valenciana. [2010/5196]
La qualificació que proporciona el mòdul professional experimental de nivell III de Biblioteconomia, Arxivística i Documentació permet als alumnes que el superen inserir-se en la realitat productiva a nivell d'un tècnic intermedi. Prepara per a executar un treball tècnic de manera autònoma i que comporte responsabilitats de programació i coordinació.
El treball d'este tècnic especialista s'inscriu dins del sector servicis, en l'ampli panorama de les biblioteques, arxius i centres de documentació, dependents tant de les diverses administracions públiques com de les empreses privades.
La Conselleria d'Educació considera convenient l'adscripció de becaris als centres que impartixen esta titulació amb la finalitat que puguen completar i, al mateix temps, desenrotllar la formació en les distintes tasques en tècniques biblioteconòmiques, documentals i arxivístiques, amb l'aplicació de les noves tecnologies en estos sectors, i que participen en la preparació i classificació dels fons documentals que existixen en les biblioteques dels centres esmentats, així com la digitalització i maquetació de materials didàctics per a la comunitat educativa.
Estes ajudes van dirigides a un col·lectiu que no exercix activitat econòmica i, per la mateixa naturalesa dels beneficiaris, no és obligatòria la notificació a la Comissió Europea (CE) de la present orde de convocatòria, per no ser-los aplicable l'article 107 del Tractat de Funcionament de la Unió Europea (article 3. Obligació de notificació i exempcions, del Decret 147/2007, de 7 de setembre, del Consell de la Generalitat Valenciana, DOCV d'11.09.2007).
Fent ús de les facultats que em conferix l'article 28 de la Llei 5/1983, de 30 de desembre, del Consell, vista la proposta de la directora general d'Avaluació, Innovació i Qualitat Educativa i de la Formació Professional de data 30 d'abril del 2010 i de conformitat amb esta,
ORDENE
Primer
Convocar concurs públic per a la concessió de beques de formació en activitats relacionades amb la gestió de fons documentals depositats en les biblioteques dels següents centres educatius: IES Francesc Ribalta de Castelló, IES Virgen del Remedio d'Alacant i IES Cid Campeador de València, així com en activitats relacionades amb tècniques documentals i arxivístiques, amb l'aplicació de les noves tecnologies en estos sectors i que participen en la preparació i classificació dels fons documentals que existixen en a les biblioteques dels centres esmentats, així com la digitalització i maquetació de materials didàctics per a la comunitat educativa.
És normativa aplicable a la present convocatòria, a més de la Llei 28/2003, de 17 de novembre, General de Subvencions (LGS), i del Decret 132/2009, de 4 de setembre, del Consell (DOCV de 8 de setembre), pel qual es regula la concessió de beques, el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana (TRLHP), en tot allò que hi siga aplicable.
Pel seu caràcter de normativa bàsica s'haurà d'ajustar, també, al que disposa el Reglament General de Subvencions (RGS), aprovat pel Reial Decret 887/2006, de 21 de juliol.
Segon
Aprovar les bases per les quals es regix esta convocatòria, incloses com a annex I d'esta orde.
La resta d'annexos es referixen a:
Annex II. Sol·licitud.
Annex III. Manteniment de tercers.
Annex IV. Declaració responsable i d'activitats.
Annex V. Document de cessió de drets de reproducció, distribució, comunicació pública i transformació.
Tercer
Les beques es concediran amb càrrec a la línia T 7417000 de l'aplicació pressupostària 56.30.97.577.66.6, per un import màxim de 40.432 euros del pressupost de la Generalitat per a l'exercici 2010.
DISPOSICIONS FINALS
Primera
Es delega en la directora general d'Avaluació, Innovació i Qualitat Educativa i de la Formació Professional la facultat de resoldre la concessió d'estes beques i se l'autoritza perquè, en l'àmbit de les seues competències, adopte les mesures necessàries per a l'execució d'esta orde.
Segona
La present orde produirà efectes l'endemà de ser publicada en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà recórrer potestativament en reposició, o podrà plantejar-se directament recurs contenciós administratiu, en els termes i davant dels òrgans que s'indiquen a continuació:
a) El recurs de reposició s'haurà d'interposar davant del conseller d'Educació, en el termini d'un mes a comptar des de l'endemà de la seua publicació.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.
València, 3 de maig de 2010
El conseller d'Educació,
ALEJANDRO FONT DE MORA TURÓN
ANNEX I
Bases
U. Objecte
L'objecte específic d'esta convocatòria és la concessió d'un total de sis (6) beques de formació: dos per centre educatiu.
Dos. Import
L'import mensual de cada beca ascendirà a una quantitat inicial de 1.000 € establida per resolució del conseller de Economia, Hisenda i Ocupació de data 1 de novembre de 2009. El pagament estarà subjecte a les retencions que siguen procedents, de conformitat amb el que establix el Reial Decret 1775/2004, de 30 de juliol (Boletín Oficial del Estado de 4 d'agost de 2004).
Els beneficiaris de les beques estaran coberts, durant el període de realització de les activitats, per una assegurança d'assistència mèdica i d'accidents, que serà contractada per la Conselleria d'Educació.
Tres. Requisits
Les beques objecte d'esta convocatòria s'adjudicaran per mitjà de concurs entre els diversos aspirants que reunisquen els següents requisits i els acrediten documentalment:
a) Tindre nacionalitat espanyola o ser nacionals d'algun altre estat membre de la Unió Europea.
b) No ser major de 35 anys, en el moment de la convocatòria.
c) Complir els requisits exigits en l'article 13.2 de la Llei 38/2003, de 17 de novembre, General de Subvencions (LGS).
d) Disposar de cobertura sanitària.
e) Per a optar a les beques es requerirà estar en possessió de la titulació següent:
Tècnic especialista en Biblioteconomia, Arxivística i Documentació.
f) Podran concórrer a esta modalitat de beques els aspirants que no hagen sigut beneficiaris, més d'una vegada, en convocatòries anteriors.
Quatre. Termini i formalització de les sol·licituds
Les sol·licituds, segons el model de l'annex II, acompanyades de la documentació que consta en la base sis, es presentaran en el termini de deu dies hàbils a partir de l'endemà de ser publicada la present orde en el Diari Oficial de la Comunitat Valenciana.
Les sol·licituds s'han de presentar preferentment en el Registre General de la Conselleria d'Educació o en les direccions territorials d'Educació. També es podran presentar en els llocs i segons els procediments que indica l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Segons l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si la sol·licitud no reunix els requisits assenyalats en l'article 70 d'eixa llei, i els exigits per la present orde, es requerirà el sol·licitant perquè, en el termini de deu dies, n'esmene la falta o hi adjunte els documents preceptius. Si no ho fa així, es considerarà que desistix de la seua petició, després de la resolució prèvia que haurà de ser dictada en els termes que preveu l'article 42 de la Llei 30/1992, mencionada anteriorment.
Cinc. Duració de la beca
1. La duració de cada una de les beques, que s'iniciaran a partir de la resolució de l'adjudicació, no podrà sobrepassar el 31 de desembre de 2010, sense perjuí de la possibilitat de pròrroga en els termes establits en l'apartat següent.
2. El període de duració podrà prorrogar-se sense necessitat de nova convocatòria per un període màxim de dotze mesos addicionals, sempre que existisca la disponibilitat pressupostària corresponent i l'exercici de l'activitat realitzada així ho requerisca o aconselle.
Sis. Sol·licituds i documentació
a) Sol·licitud, que s'ajustarà al model que s'indica en l'annex II.
b) Fotocòpia del DNI o NIE.
c) Annex III. Manteniment de tercers.
d) Annex IV. Declaració responsable i d'activitats. Per a poder fer efectius els pagaments, els qui estiguen obligats a presentar els certificats d'estar al corrent de les obligacions tributàries i davant de la Seguretat Social, hauran d'haver-los presentat abans que es dicte la proposta de resolució, segons disposen els articles 22 i 23 del Reglament General de Subvencions, aprovat pel Reial Decret 887/2006, de 21 de juliol (BOE de 25 de juliol de 2006) (RGS).
Els qui no estiguen obligats a presentar els certificats anteriors hauran d'indicar-ho en la casella corresponent d'este annex IV.
e) Originals i fotocòpies degudament compulsades de títols i certificats acadèmics, i currículum amb exposició dels mèrits acadèmics i professionals, així com la relació dels treballs i publicacions sobre temes connexos amb l'objecte de la beca.
Els certificats, tant de formació com de treball o pràctiques, hauran de detallar el nombre d'hores, dies o mesos de formació o d'activitat.
f) Els participants en convocatòries anteriors no hauran de presentar, si no volen, la documentació ací requerida que siga idèntica a la ja presentada en les dites convocatòries.
Set. Selecció
a) L'òrgan instructor de la present convocatòria serà l'Àrea de Formació Professional, que exercirà les funcions establides en l'article 24 de la LGS.
b) Com a òrgan col·legiat, en el procés de concessió es constituirà una comissió de selecció, que emetrà un informe en què es concrete el resultat de l'avaluació, i que, si és el cas, podrà realitzar una prova pràctica o entrevista, si ho estima oportú. La comissió estarà constituïda per:
- El cap d'Àrea de Formació Professional, que la presidirà.
- El cap de Servici de Formació Professional.
- Tres tècnics del Servici de Formació Professional, designats per la directora general d'Avaluació, Innovació i Qualitat Educativa i de la Formació Professional. Un d'ells actuarà de secretari, amb veu però sense vot.
c) L'òrgan instructor disposa de facultats per a realitzar les comprovacions que estime necessàries per a la qualificació dels mèrits adduïts.
d) Una vegada finalitzada la corresponent valoració dels expedients, l'Àrea de Formació Professional formularà la proposta de resolució a la directora general d'Avaluació, Innovació i Qualitat Educativa i de la Formació Professional.
La directora general d'Avaluació, Innovació i Qualitat Educativa i de la Formació Professional resoldrà per delegació l'adjudicació de les beques, en el termini màxim de tres mesos des de la data de publicació de l'orde en el DOCV. La resolució serà publicada, posteriorment, en el Diari Oficial de la Comunitat Valenciana, a fi de complir els requisits establits en l'article 18 de la LGS.
Sense perjuí de l'obligació de resoldre prevista en l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si transcorregut el termini indicat no s'ha resolt, el silenci administratiu tindrà caràcter desestimatori.
Huit. Barem a aplicar
Tenint en compte el que establix el barem a què fa referència el Decret 132/2009 (DOCV de 8 de setembre), pel qual es regula la concessió de beques, les condicions de mèrit avaluable, així com les puntuacions a atorgar, són les següents:
a) Expedient acadèmic personal: entre 5 i 10 punts, coincidint amb la nota mitjana ponderada.
b) Especialització acadèmica en matèries relacionades amb l'objecte de la convocatòria: fins a 5 punts.
c) Acreditació de coneixements de valencià: fins a 1 punt, d'acord amb la següent escala i puntuant exclusivament el nivell més alt acreditat:
Oral: 0,25 punts
Elemental: 0,50 punts
Mitjà: 0,75 punts
Superior: 1,00 punt
d) Altres idiomes de la Unió Europea: fins a 1 punt.
e) Altres titulacions que no constituïsquen requisit per a presentar-se a la convocatòria: fins a 1 punt.
- Llicenciat o equivalent: 0,50 punts.
- Diploma universitari o equivalent: 0,25 punts.
- Tècnic superior en Formació Professional: 0,25 punts.
f) Experiència professional relacionada amb la matèria objecte de la convocatòria: fins a 2 punts.
g) Cursos de formació relacionats amb l'objecte de la beca: fins a 4 punts, d'acord amb l'escala següent:
- De 200 o més hores, 3,00 punts.
- De 100 o més hores, 2,00 punts.
- De 75 o més hores, 1,50 punts.
- De 50 o més hores, 1,00 punt.
- De 25 o més hores, 0,50 punts.
- De 15 o més hores, 0,20 punts.
h) Prova pràctica o entrevista personal, si n'hi ha: fins al 30% de la puntuació màxima que es puga obtindre per la suma de la resta d'apartats.
i) Disposar d'altres mèrits relacionats amb l'objecte de la convocatòria, no inclosos en els apartats anteriors: fins a 2 punts.
Es consideraran les situacions de discapacitat, igualtat de gènere i violència domèstica, així com de víctimes de terrorisme, dels sol·licitants, en els termes que establixen les disposicions addicionals primera, segona i tercera del Decret 132/2009.
Es tindrà preferència per a l'obtenció de la beca quan, en igualtat de puntuació en la baremació, s'acredite alguna de les situacions personals referides.
Les sol·licituds que no aconseguisquen un mínim de deu punts en l'avaluació general podran ser desestimades, tant per a la concessió de les beques com per a ser tingudes en compte a l'hora d'elaborar les llistes d'espera.
Nou. Obligacions dels beneficiaris
Són obligacions dels beneficiaris:
a) Realitzar la formació i les tasques que els siguen encomanades, que tinguen relació amb l'objecte de la beca.
b) Sotmetre's a les actuacions de control financer que corresponen a la Intervenció General, en relació amb les beques concedides.
c) Comunicar a la Conselleria d'Educació l'obtenció d'altres beques, per a la mateixa finalitat, atorgades per una altra administració o ens públic.
d) Incomplir de les obligacions donarà lloc a les responsabilitats o sancions que corresponguen, d'acord amb el que establix la Llei General de Subvencions (LGS).
Deu. Tutoria
Els directors dels centres educatius on s'exercisquen les activitats del becari designaran un tutor entre el personal que depenga d'estos, que es responsabilitzarà del seguiment i orientació en relació amb les pràctiques encomanades.
Onze. Drets sobre el treball realitzat
Els autors dels treballs realitzats en gaudi de la beca es comprometen a cedir gratuïtament i per escrit els drets de reproducció, distribució, comunicació pública i transformació, a la Conselleria d'Educació. Els treballs no podran ser utilitzats pels autors sense la corresponent autorització d'esta Conselleria.
El document de cessió s'ajustarà al model que figura com a annex V. L'incompliment d'esta obligació donarà lloc a deixar sense efecte la resolució de concessió de la beca i, si és el cas, al reintegrament d'esta, amb exigència de l'interés de demora.
Dotze. Pagament de les beques de formació
Amb la justificació prèvia d'haver realitzat l'activitat que va motivar la seua concessió, segons l'article 71 del RGS, les beques s'abonaran fraccionadament cada mes per mitjà de transferència bancària. Si un becari renuncia a la beca abans de la finalització d'esta, se li pagarà la part proporcional d'acord amb l'activitat realitzada. La renúncia s'haurà de fer per escrit davant de la direcció del centre educatiu.
Les absències no justificades podran donar lloc a una minoració en la quantia a abonar en el període en què es produïsquen.
Tota alteració de les condicions tingudes en compte per a la concessió de les beques i, en tot cas, l'obtenció concurrent de beques atorgades per altres administracions o ens públics o privats, podrà donar lloc a la modificació de la resolució de concessió.
En matèria de pagament s'apliquen els articles 22 i 23 del Reglament de Subvencions (RGS), de caràcter bàsic, respecte a l'acreditació d'estar al corrent en les obligacions tributàries i amb la Seguretat Social.
Tretze. Incompliments sobre la finalitat de les beques de formació
Segons l'article 19 de la LGS, les beques de formació regulades per esta convocatòria seran incompatibles amb qualsevol altre tipus d'ajudes o subvencions que pel mateix concepte puguen disfrutar els beneficiaris, així com amb la realització de qualsevol altra activitat laboral remunerada que supose concurrència amb l'objecte i dedicació de la beca (art. 22 del Decret 132/2009 i art. 19 de la LGS).
Així mateix, quedarà sense efecte la concessió de la beca, després de l'audiència de la persona interessada, quan no es realitze l'activitat que va motivar la concessió, quan deixen de reunir-se els requisits que es van exigir o quan s'incomplisquen, sense causa que ho justifique, les condicions establides en la present convocatòria.
Quan en l'exercici de les funcions d'inspecció o control, es deduïsquen indicis de la incorrecta obtenció, gaudi o destinació de la beca, els agents encarregats de la seua realització podran acordar la retenció de les factures, documents equivalents o substitutius, i qualsevol altre document equivalent relatiu a les operacions en què estos indicis es manifesten.
En el supòsit d'incompatibilitat es requerirà el reintegrament de la subvenció conforme a l'article 37 de la LGS i 12 del citat Decret 132/2009.
Catorze. Vinculació laboral per gaudi de les beques de formació
La concessió i aprofitament de la beca no implicarà cap vinculació laboral o administrativa amb la Conselleria d'Educació, ni amb cap dels centres i servicis dependents de la Generalitat, ni suposa cap compromís d'incorporació posterior a les plantilles dels esmentats centres.
Quinze. Lloc de realització de les activitats
Els qui opten a les beques hauran d'optar, per orde de prioritat, per algun dels següents centres educatius: Institut d'Educació Secundària Virgen del Remedio d'Alacant, Institut d'Educació Secundària Francesc Ribalta de Castelló de la Plana i Institut d'Educació Secundària Cid Campeador de València.